Diari Oficial de la Generalitat Valenciana


Sumari del DOGV 3950, del 01-03-2001 (2001/1855)

DECRET 46/2001, de 27 de febrer, del Govern Valencià, pel qual es modifica el Decret 87/1999, de 30 de juliol, pel qual s'aprovà el Reglament Orgànic i Funcional de la Conselleria de Sanitat, i el Decret 198/1999, de 19 d'octubre, que el modificava.
---------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2001/02/27/46/dof/vci/html**

### Dades del document

Número de DOGV
:   3950

Data del DOGV
:   01-03-2001

Secció del DOGV
:   I. DISPOSICIONS GENERALS

Número del document
:   2001/1855


Data del document
:   27-02-2001

Organisme emissor
:   Conselleria de Sanitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Sanitat
    * administració regional
    * reglament intern
    * legislació

DECRET 46/2001, de 27 de febrer, del Govern Valencià, pel qual es modifica el Decret 87/1999, de 30 de juliol, pel qual s'aprovà el Reglament Orgànic i Funcional de la Conselleria de Sanitat, i el Decret 198/1999, de 19 d'octubre, que el modificava. [2001/X1855]
  
El Decret 87/1999, de 30 de juliol, del Govern Valencià, aprovà el Reglament Orgànic i Funcional de la Conselleria de Sanitat, i va ser modificat pel Decret 198/1999, de 19 d'octubre, del Govern Valencià.
  
Diversos ajustos de competències han induït a la promulgació d'una modificació del reglament a fi de fixar l'estructura de la conselleria, tant dels seus òrgans directius com de les seues funcions.
  
En atenció d'aquestes consideracions, de conformitat amb el que estableixen els articles 35.f) i 70 de la Llei 5/1983, de 30 de desembre, de Govern Valencià, a proposta del conseller de Sanitat i després de la deliberació del Govern Valencià, en la reunió del dia 27 de febrer de 2001,
  
DECRETE
  
Article 1
  
El punt 1 de l'article 3 del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat, queda redactat de la manera següent:
  
«1. Sota l'autoritat del conseller o consellera, el nivell directiu de la Conselleria de Sanitat està integrat per les unitats següents:
  
- Subsecretaria per a l'Agència Valenciana de la Salut.
  
- Subsecretaria per als Recursos de Sanitat.
  
- Secretaria General.
  
- Direcció General per a l'Atenció al Pacient.
  
- Direcció General per a la Prestació Assistencial.
  
- Direcció General per a la Salut Pública.
  
- Direcció General per als Recursos Humans.
  
- Direcció General per a la Prestació Farmacèutica.
  
- Direcció General de l'Agència per a la Qualitat, Avaluació i Modernització dels Serveis Assistencials».
  
Article 2
  
Es modifica l'article 8 del Decret 87/1999, de 30 de juliol, del Govern Valencià, que va aprovar el Reglament Orgànic i Funcional de la Conselleria de Sanitat, que correspon a la Subsecretaria per als Recursos de Sanitat, que queda redactat com segueix:
  
«1. Sota l'autoritat del conseller, la Subsecretaria per als Recursos de Sanitat és l'òrgan al qual correspon la gestió dels recursos humans i econòmics de la Conselleria de Sanitat.
  
2. El subsecretari per als Recursos de Sanitat, a més de les funcions i competències que els òrgans superiors li encomanen, tindrà les següents:
  
a) Elaboració, seguiment i gestió pressupostària.
  
b) Gestió de la nòmina del personal d'institucions sanitàries.
  
c) Gestió i coordinació dels ingressos, de caràcter finalista o no, que puga rebre la conselleria.
  
d) Gestió econòmica i comptable, i la seua tramitació.
  
e) Proposició i seguiment d'inversions.
  
f) Supervisió dels projectes tècnics d'execució d'obres i instal·lacions, revisió i certificat d'obres, liquidacions i la resta d'actes administratius que comporta el procediment normal d'una inversió.
  
g) Contractació centralitzada i normalització d'obres, instal·lacions, subministraments i serveis i coordinació dels procediments de contractació dels centres de gestió.
  
h) Qualsevol altra que la legislació vigent atribuïsca a l'òrgan central de subministraments.
  
i) Normalització de l'emmagatzematge i gestió de productes de les institucions sanitàries.
  
j) Efectuar la tramitació i el seguiment econòmic dels convenis i concerts.
  
3. Directament de la Subsecretaria per als Recursos de Sanitat depén la Direcció General per als Recursos Humans».
  
Article 3
  
La funció especificada en la lletra l) de l'article 9, que correspon a la Secretaria General, del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat (?implantació de sistemes i tecnologies de la informació i les telecomunicacions per al seu ús en els assumptes propis de la conselleria, així com la normalització dels aspectes dels procediments administratius que tinguen incidència en els sistemes d'informació?), passa a ser una funció de la Direcció General de l'Agència per a la Qualitat, Avaluació i Modernització dels Serveis Assistencials i, per tant, s'afegeix a les funcions descrites en l'article 15 del citat Decret 87/1999.
  
Article 4
  
La funció «execució de la política de relacions amb les organitzacions sindicals o òrgans de representació del personal d'institucions sanitàries» que, segons l'article 8 del Decret 198/1999, de 19 d'octubre, del Govern Valencià, corresponia a la Secretaria General, passa a ser exercida per la Direcció General per als Recursos Humans.
  
Article 5
  
S'afegeixen dues funcions noves a l'article 9 del Decret 87/1999, de 30 de juliol, del Govern Valencià, que aprovava el Reglament Orgànic i Funcional de la Conselleria de Sanitat, que correspon a la Secretaria General, amb el text següent:
  
«- Detenir la representació de la Conselleria de Sanitat en la Mesa Sectorial de Sanitat.
  
- Les relacionades amb la seguretat i salut del personal que treballa en institucions sanitàries de la Conselleria de Sanitat».
  
Article 6
  
Es modifica el capítol VIII del Decret 87/1999, de 30 de juliol, del Govern Valencià, que aprovà el Reglament Orgànic i Funcional de la Conselleria de Sanitat, que correspon a la Direcció General per als Recursos Humans i Econòmics, que queda escrit de la manera següent:
  
«Capítol VIII
  
De la Direcció General per als Recursos Humans
  
Article 13
  
La Direcció General per als Recursos Humans exercirà les funcions següents:
  
a) Custòdia i arxiu dels expedients personals dels empleats de la conselleria.
  
b) Tramitació administrativa d'incidències, expedients disciplinaris, reclamacions, recursos i situacions administratives del personal.
  
c) Planificació de les necessitats de personal de les institucions sanitàries.
  
d) Classificació dels llocs de treball de caràcter sanitari.
  
e) Gestió del registre de personal d'institucions sanitàries.
  
f) Elaboració de propostes d'ofertes anuals d'ocupació pública del personal del sector sanitari.
  
g) Processos de selecció i provisió de llocs de treball.
  
h) Tramitació dels nomenaments i cessament del personal.
  
i) Execució de la política de relacions sindicals amb les organitzacions sindicals o òrgans de representació del personal d'institucions sanitàries».
  
DISPOSICIÓ DEROGATÒRIA
  
Queden derogades totes les normes d'igual o inferior rang que s'oposen al que estableix el present decret i, en particular, el contingut dels articles del Decret 87/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Sanitat, i del Decret 198/1999, de 19 d'octubre, que el modificava, només en allò que ha sigut suprimit o modificat pel present decret.
  
DISPOSICIONS FINALS
  
Primera
  
El conseller de Sanitat dictarà totes les disposicions reglamentàries que calguen per al desplegament i aplicació del que disposa aquest decret.
  
Segona
  
Aquest decret vigirà l'endemà de la seua publicació en el Diari Oficial de la Generalitat Valenciana.
  
València, 27 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,


Còpia Permalink ELI